
ATITIKTIES IR RIZIKOS VALDYMO SKYRIAUS
ATITIKTIES UŽTIKRINIMO PAREIGŪNO PAREIGYBĖS APRAŠYMAS



1. BENDROSIOS NUOSTATOS

0. Šis viešosios įstaigos „Indėlių ir investicijų draudimas“ (toliau – IID)Atitikties ir rizikos valdymo skyriaus atitikties užtikrinimo pareigūno (toliau – Atitikties pareigūnas) pareigybės aprašymas (toliau – Pareigybės aprašymas) nustato Atitikties pareigūno pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
0. Atitikties pareigūnas tiesiogiai pavaldus ARVS vadovui.

1. KVALIFIKACINIAI  REIKALAVIMAI

3. Šias pareigas užimantis darbuotojas turi:
3.1. turėti aukštąjį universitetinį socialinių mokslų studijų srities teisės krypties išsilavinimą;
3.2. turėti ne mažesnę kaip 2 metų darbo patirtį atitikties (angl. compliance), vidaus kontrolės, rizikų valdymo, korupcijos prevencijos, asmens duomenų apsaugos ar susijusiose srityse, taip pat praktinės patirties vertinant IID procesų atitiktį teisės aktų reikalavimams ir rengiant šių sričių ataskaitas (privalumas – patirtis asmens duomenų apsaugos, viešųjų pirkimų priežiūros ar teisėkūros srityje);
3.3. gerai mokėti lietuvių kalbą, taip pat  anglų kalbą ne žemesniu kaip A1 lygiu;
3.4. mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“);
3.5. išmanyti Lietuvos Respublikos ir Europos Sąjungos teisės aktus, reglamentuojančius VšĮ „Indėlių ir investicijų draudimas“ veiklą, atitikties teisės aktų reikalavimams užtikrinimą, korupcijos prevenciją, vidaus kontrolę, rizikų valdymą, asmens duomenų apsaugą ir gebėti juos taikyti praktikoje, taip pat išmanyti dokumentų rengimo, tvarkymo ir apskaitos taisykles; 
3.6. Gebėti vertinti VšĮ „Indėlių ir investicijų draudimas“ veiklos ir procesų atitiktį teisės aktų reikalavimams, identifikuoti atitikties rizikas, teikti siūlymus dėl jų valdymo ir kontrolės priemonių tobulinimo, rengti ataskaitas, išvadas ir rekomendacijas pagal teisės aktų ir vidaus dokumentų reikalavimus;
3.7. turėti analitinių gebėjimų, gebėti sisteminti, apibendrinti informaciją, savarankiškai planuoti ir organizuoti savo darbą, laikytis terminų, turėti gerus bendravimo ir bendradarbiavimo įgūdžius, gebėti dirbti komandoje.

1. PAREIGYBĖS TIKSLAS

4. Atitikties pareigūnas, vadovaudamasis Lietuvos Respublikos ir IID vidaus teisės aktais, įgyvendina atitikties užtikrinimo funkcijas asmens duomenų apsaugos, teisės aktų laikymosi, korupcijos prevencijos, vidaus kontrolės ir rizikos valdymo,  teisinio atstovavimo ir kitose priskirtose srityse.

1. PAGRINDINĖS FUNKCIJOS


5. Atitikties pareigūnas atlieka šias funkcijas:
5.1. užtikrina asmens duomenų apsaugos reikalavimų įgyvendinimą IID: konsultuoja darbuotojus ir duomenų tvarkytojus, stebi atitiktį BDAR ir kitiems teisės aktams, dalyvauja atliekant poveikio duomenų apsaugai vertinimus, rengiant ir atnaujinant procesus bei dokumentus, bendradarbiauja su priežiūros institucija; jei asmens duomenų apsaugos srityje yra IID pasitelktas išorės paslaugų teikėjas, teikia jam funkcijoms vykdyti reikalingą informaciją ir organizacinę pagalbą, koordinuoja jo rekomendacijų bei sutartų veiksmų įgyvendinimą pagal kompetenciją, dalyvauja rengiant ir atnaujinant IID asmens duomenų apsaugą reglamentuojančius procesus ir dokumentus;
5.2. vykdo IID veiklos ir vidaus teisės aktų atitikties teisės aktų reikalavimams priežiūrą, nagrinėja galimus atitikties pažeidimus, inicijuoja vidaus teisės aktų ir procedūrų atnaujinimą, analizuoja teisės aktų projektus, teikia pastabas ir konsultuoja IID darbuotojus ir suinteresuotas šalis iš išorės teisiniais bei atitikties klausimais;
5.3. vykdo korupcijai atsparios aplinkos kūrimo funkcijas: pagal kompetenciją atlieka teisės pažeidimų tyrimus, koordinuoja korupcijos prevencijos priemones, pranešėjų apsaugą, viešųjų ir privačių interesų derinimo bei lobistinės veiklos kontrolę, atlieka antikorupcinius vertinimus ir organizuoja darbuotojų informavimą ir mokymus, administruoja vidinio informacijos apie pažeidimus teikimo kanalą; 
5.4. vykdo IID vidaus kontrolės ir rizikos valdymo funkcijas: identifikuoja ir vertina skyriaus rizikas, atlieka pirminį IID rizikos vertinimą, veiklos procesus, koordinuoja ir tobulina vidaus kontrolės ir rizikos valdymo sistemą, atlieka vidaus patikrinimus, konsultuoja ir moko darbuotojus;
5.5. pagal kompetenciją atstovauja IID teismuose, mediacijose, ikiteisminėse ginčų nagrinėjimo ir kitose institucijose, rengia procesinius dokumentus ir kitą teisiniam atstovavimui reikalingą medžiagą;
5.6. pagal ARVS vadovo pavedimą stebi ir analizuoja finansų įstaigų bei su jomis susijusių asmenų bankroto procesus, kuriuose IID turi ar gali turėti kreditorinį reikalavimą, teikia pasiūlymus dėl IID kreditorinių interesų apsaugos, pagal pavedimą organizuoja vidinių darbo grupių darbą ir rengia teikimus IID tarybai; 
5.7. vykdo IID IT saugos įgaliotinio funkcijas, koordinuoja informacijos saugos reikalavimų įgyvendinimą, rizikų ir incidentų valdymą, prižiūri išorės paslaugų teikėjų veiklą bei atitiktį teisės aktų ir IID vidaus dokumentų reikalavimams; organizuoja bendradarbiavimą su IID IT saugos įgaliotinio funkcijas vykdančiu išorės paslaugų teikėju (jei toks pasitelktas), teikia jam funkcijoms vykdyti reikalingą informaciją, organizuoja jo rekomendacijų ir nurodymų įgyvendinimą IID bei stebi su informacijos sauga susijusių priemonių ir incidentų valdymo proceso vykdymą; techninių priemonių įgyvendinimo klausimais bendradarbiauja su Veiklos organizavimo skyriaus Vyriausiuoju  ekspertu (IT specialistu);
5.8. pagal kompetenciją atstovauja IID tarptautinėje veikloje ir kitose institucijose bei organizacijose, rengia ir teikia IID pozicijas, informaciją, atsakymus į klausimynus ir kitą reikalingą medžiagą;
5.9. pagal ARVS vadovo pavedimą derina sutartis, vidaus ir išorės dokumentus bei teisės aktų projektus vykdo prevencinę viešųjų pirkimų teisėtumo ir atitikties kontrolę, vertina viešųjų pirkimų dokumentų bei procedūrų atitiktį teisės aktų ir IID vidaus dokumentų reikalavimams, teikia pastabas ir rekomendacijas dėl nustatytų trūkumų šalinimo;
5.10. rengia ir teikia IID direktoriui, ARVS vadovui bei kitiems IID darbuotojams pagal kompetenciją reikalingas ataskaitas, išvadas, rekomendacijas, informaciją ir duomenis;
5.11. vykdo kitus ARVS vadovo ir IID direktoriaus pavedimus ir užduotis, susijusius su pareigybės paskirtimi.

1. PAREIGOS IR ATSAKOMYBĖ

6. Atitikties pareigūnas privalo:
6.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytų taisyklių;
6.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję šių padalinių veikla;
6.3. užtikrinti savo veikloje naudojamų duomenų apsaugą ir konfidencialumą;
6.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
6.5. užtikrinti tinkamą rengiamų dokumentų, kuriamų sistemų, atliekamų darbų ir jų rezultatų kokybę bei jų atlikimą nustatytais terminais;
6.6. tvarkyti ir saugoti dokumentus, susijusius su Atitikties pareigūno veikla, kad būtų užtikrintas pareigybės funkcijų tęstinumas;
6.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.8.  nedelsiant informuoti tiesioginį vadovą apie įvykusius arba įtariamus pažeidimus.
6.9. užtikrinti atliekamų atitikties, rizikų valdymo ir vidaus kontrolės vertinimų objektyvumą bei nedalyvauti vertinant procesus, kuriuose jis pats tiesiogiai vykdė operacines funkcijas; apie galimą interesų konfliktą nedelsiant informuoti ARVS vadovą.
7. Atitikties pareigūnas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.


1. TEISĖS

8. Atitikties pareigūnas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
8.3. susipažinti su administracijos sprendimais, susijusiais su jo veikla, vadovaujantis būtinumo žinoti principu;
8.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
8.5. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose;
8.6. naudotis galiojančių teisės aktų nustatytomis socialinėmis garantijomis, draudimu ir teisėmis;
8.7. naudotis ir kitomis teisėmis, kurios yra numatytos teisės aktuose.

	
	
	



2

